पाएं अपने शहर की ताज़ा ख़बरें और फ्री ई-पेपरडाउनलोड करें
राजकोट में बीते रविवार की रात ब्राह्मण परिवार के तीन सदस्यों ने जहरीली दवा सेवन कर सामुहिक आत्महतया का प्रयास किया था। इस घटना के बाद सभी को इलाज के लिए अस्पताल में भर्ती कराया गया था। जहां सोमवार को बेटे की मौत हो गई थी, जबकि मंगलवार की रात बेटे-बेटी को कोरेाना की दवा बताकर जहर पिलाने वाले पिता की भी मौत हो गई।
वर्तमान में बेटी गंभीरावस्था में इलाज चल रहा है। इस संपूर्ण मामले में शहर के ब्राह्मण समाज के अग्रणी मैदान में आए है और इस परिवार को न्याय मिले इसके लिए प्रयास शुरू किए है। फिलहाल पुलिस ने वकील आरबी वोरा और दिलीप कोराट के खिलाफ सुसाइड नोट के आधार पर आईपीसी की धारा 306, 114, 406, 387, 120 (बी) के तहत केस दर्ज किया है।
जानकारी के अनुसार सोमवार को इस परिवार के अंकित लाबडीया नामक बेटे की मौत हुई थी। जिसे लेकर तालुका पुलिस की ओर से कोरोना की दवा बताकर जहर पिलाने वाले पिता कमलेश के खिलाफ हत्या का केस दर्ज किया गया था। जबकि शिकायतकर्ता स्वयं अंकित की मां और कमलेश की पत्नी जयश्रीबेन बनी थी।
जिसके आधार पर पुलिस ने कार्रवाई की थी। जबकि जिस पर हत्या का केस दर्ज था उसी कमलेशभाई ने बीती रात इलाज के दौरान दम तोड़ दिया। दो दिनों में ब्राह्मण परिवार के दो सदस्यों की मौत होने पर परिवार बिखर गया है। फिलहाल सिविल अस्पताल के इमरजेंसी वॉर्ड में बेटी कृपाली का इलाज चल रहा है।
नानामवा रोड के पास रहने वाले 45 वर्षीय कमलेश रामकृष्ण लांबडिया ने अपनी बेटी कृपाली और बेटे अंकित को कोरोना की दवा बताकर जहर पिला दिया था। इसके बाद स्वयं भी दवा का सेवन कर लिया था। जबकि पत्नी को उल्टियां होने पर उसने कोरोना की दवा लेने से इनकार किया था।
घटना के बो लेकर पिता-पुत्र और पुत्री की तबीयत बिगड़ने पर तीनों को इलाज के लिए अस्पताल में भर्ती कराया गया था। प्राथमिक जांच में पुलिस ने मृतक कमलेश की सुसाइट बरामद की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn